Sachañ ar grennarded  Start eo bet an traoù evit « Keit vimp bev » met tamm ha tamm eo bet graet e vragoù da Yann. Ha bragoù Yann a deu da vezañ bragoù jeans e fin ar sizhun-mañ ! Kinniget e vez gant Keit vimp bev niverenn 0 ur gazetenn nevez evit ar grennarded, « Meuriad » he anv. 5.000 skouerenn diouti a zo moullet  ha kinniget e fin ar sizhun-mañ e saloñs al levrioù e Karaez.  Digoust e vez an niverenn-se evit ober brud dar gazetenn, sachañ an dud, ha lakaat anezho da goumanantiñ. Paet ha profet e vez an niverenn 0 gant ar rannvro, un niverenn bet maketennet gant Owen Poho, brezhoneger yaouank ha grafour a vicher : « Klevet e oa bet ganeomp e oa ezhomm un dra bennak. Ne oa netra e brezhoneg evit ar grennarded betek-henn. Bloavezhioùzo e oa bet ur raktres, Fri Louzmet aet e oa da get. Gwelet e vo ma vez ur  marchad. Gant ar grennarded e vo diaes gouzout ma vo prenet ». 